[{"text_idx": "#000002", "text": "Bilatu Idatzi bilatu nahi duzun hitza edo hitzak adierazitako espazioan"}, {"text_idx": "#000004", "text": "Umore Azokak abian jarri du kartel lehiaketa"}, {"text_idx": "#000008", "text": "Leioako Udalak antolatzen duen Umore Azoka \u2013 Leioako Kale Artisten Azokaren XXIII. edizioa maiatzaren 18tik 21era ospatuko da eta arte eszenikoak udalerriko kale eta plaza guztietara eramango dituen programazio indartsu bat izango du."}, {"text_idx": "#000009", "text": "Kalean aritzearen aldeko apustua egiten duten konpainien erakusleiho bihurtu da Leioako Umore Azoka, eta gero eta gehiago dira beren lanak lehen aldiz erakusteko azoka hori aukeratzen duten Estatuko eta nazioarteko konpainiak. Izan ere, aurten guztira, 550 eskaera jaso dituzte antolatzaileek ( % 14 Euskal Herrikoak, % 56 Estatukoak eta % 30 nazioartekoak). Urtero gainditzen diren zifrak dira."}, {"text_idx": "#000010", "text": "Guztira, 43 konpainia izango dira aurten gurean, eta 90 ikuskizun emango dituzte kalean. Horrez gain, programak askotariko diziplinak eskainiko dituela azpimarratu behar da, besteak beste, dantza, zirkua, performak, clown-ak, instalazioak eta mota guztietako musika-emanaldiak. Lau egunetan, ikuskizunik onenez gozatzeko aukera izango da."}, {"text_idx": "#000014", "text": "Ikuskizun horiek guztiek, bai eta aurreikusitako jarduera guztiek ere (hala nola, hitzaldiek, jardunaldiek, liburu-aurkezpenek, EZE-Euskal Zirku Elkartearen aurkezpena, bilerak Flandriako kudeatzaileekin, Euskadi-Portugal hitzarmena sinatzea kaleko arteetan lankidetzan aritzeko, Umore Meetings delakoek eta negozio-bilera azkarrek), kaleko arteen erdigune bihurtuko dute Leioa."}, {"text_idx": "#000016", "text": "Umore Azokak bere egun handia bizi du gaur milaka bisitarirekin"}, {"text_idx": "#000017", "text": "Topaketak, esker onak eta 30 bat emanaldi Umore Azokaren bigarren egunean"}, {"text_idx": "#000019", "text": "Hamar bat euskal konpainiak euren ikuskizunak estreinatuko dituzte Umore Azokan"}, {"text_idx": "#000023", "text": "Leave a Reply Cancel reply"}]